২৫ বছর পূর্তিতেই বড় চমক! ফের কুছ কুছ হোতা হ্যায়

কলকাতা: শাহরুখ খান (Shah Rukh Khan) এবং কাজল (Kajal) অভিনীত কুছ কুছ হোতা হ্যায় (Kuch Kuch Hota Hai)। নামটা শুনলেই ৯০ এর দশকের ছেলে-মেয়েদের কাছে একরাশ স্মৃতি ভিড় করে আসে। আর দেখতে দেখতে সেই ছবিই ২৫ বছর পার করে ফেলল। ২৫ বছর পূর্তি উপলক্ষ্যে রবিবার ১৫ অক্টোবর একটি স্পেশাল স্ক্রিনিংয়ের আয়োজন করা হয়েছিল। মাত্র ২৫ টাকায় এই ছবির টিকিট বিক্রি হয় এদিন। একই সঙ্গে করণ জোহরেরও ২৫ বছর পূর্তি হল এই ইন্ডাস্ট্রিতে। সেখানে উপস্থিত ছিলেন, শাহরুখ খান, রানি মুখোপাধ্যায় এবং করণ জোহরকে। তবে শহরের বাইরে থাকায় এদিন কাজলকে দেখা যায়নি।

শাহরুখ জানান, “আমাদের জীবনে এই ছবিটার গুরুত্ব অনেক। ভীষণ জরুরি এটা। আপনার হয়তো কিছুটা বোঝেন সেটা, কিন্তু পুরোটা কারণ, কুছ কুছ হোতা হ্যায়।” একই সঙ্গে তিনি এদিন জানান যে তিনি এমন ধরনের ছবি আরও বেশি করে করতে চান। তিনি আরও বলেন, “এখন জানি না যে আর লাভ স্টোরি করব কী করব না। ওগুলো এখন যুবকদের জন্য ছেড়ে দিলাম।”

আরও পড়ুন: দ্বিতীয়বার বাবা হলেন জিৎ, ছেলে না মেয়ে !

১৯৯৮ সালের ১৬ অক্টোবর মুক্তি পায় কুছ কুছ হোতা হ্যায়। গল্পে ফুটে ওঠে রাহুল অঞ্জলির বন্ধুত্ব থেকে প্রেমের গল্প। করণ জোহর এই ছবির মাধ্যমেই পরিচালক হিসেবে ডেবিউ করেন। আর তাঁর প্রথম ছবিই হিট হয়ে যায়। এখানে মুখ্য ভূমিকায় ছিলেন শাহরুখ, কাজল, রানি। বিশেষ চরিত্রে সলমনকে দেখা গিয়েছিল।